text: গাংনী ভোমরদহ গ্রামে ছাত্রীর আত্মহত্যা - Meherpur News
  মূলপাতা টপ নিউজ	গাংনী ভোমরদহ গ্রামে ছাত্রীর আত্মহত্যা
  মেহেরপুরের গাংনী উপজেলার ভোমরদহ গ্রামে সুমনা নামের এক কলেজ ছাত্রী আত্মহত্যা করেছে বলে জানা গেছে। মঙ্গলবার বেলা আনুমানিক সাড়ে ৩টার দিকে সে তার নিজ শয়ন কক্ষে সিলিং হুকের সাথে গলায় রশি দিয়ে আত্মহত্যা করে।
  জানা যায়, দুপুরে ঐ গ্রামের প্রবাসি বিরাসিনের মেয়ে তেরাইল কলেজের ১ম বর্ষের ছাত্রী সুমনা তার মায়ের সাথে পারিবারিক কলহের জেরে বাকবিতন্ডায় জড়িয়ে পড়ে। এক পর্যায়ে ঐ ছাত্রী পরিবারের সদস্যদের অগোচরে গলায় রশি দিয়ে আত্মহত্যা করে।
  নাম প্রকাশ না করার শর্তে এক প্রতিবেশি জানান, ঔ ছাত্রীর সাথে একই গ্রামের ফকিরের ছেলে করিমন চালক আলমগিরের সাথে প্রেমের সম্পর্ক ছিল। এ নিয়ে কিছুদিন আগে তাদের এ বিষয় নিয়ে দু পরিবারের মধ্যে মতবিরোধ হয়। এসব ঘটনা রোধে কলেজ ছাত্রীকে তার পরিবারে থেকে বিয়ের জন্য চাপ দেওয়া হয়।
  গাংনী থানার ওসি ওবাইদুর রহমান জানান, ঘটনাস্থলে পুলিশ পাঠানো হয়েছে। তবে প্রাথমিকভাবে এটা আত্মহত্যা বলে মনে হচ্ছে তবে বিষয়টি খতিয়ে দেখা হচ্ছে।